Маданият миллат боқийлигидир - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nМаданият миллат боқийлигидир\nЧоп этилган 25 Август 2016\tКӯришлар: 998\nТожикистон Республикаси Олий Мажлисининг биринчи сессиясида мамлакат Президенти муҳтарам Эмомали Раҳмон шундай деган эди: «Илм, маориф ва маданият тараққиётига ғамхўрлик кўрсатган миллатгина давлатчиликка сазовордир».\nШубҳасиз, мустақиллик йилларида маданият соҳаси халқ маънавий сиймосини кўрсатиб берувчи,\nақл ва интеллектуал кучларни бирлаштирувчи, жамиятда ўтмиш ва бугунги тарих, яхши одоб, ахлоқ, анъана ва бошқа миллий қадриятларни акс эттирувчи сифатида сезиларли ўринни эгаллади. Тинчлигу барқарорлик ва миллий бирлик шарофати туфайли мамлакат маданий муассасалари фаолиятини йўлга қўйиш борасидаги ҳуқуқий-меъёрий муҳит ва соҳа муаммоларини ҳал этиш борасида бир қатор қонун ҳамда давлат дастурлари қабул қилиниб, миллий маданиятни тараққий эттиришга жиддий туртки бўлди.\nОхирги йилларда соҳани маблағлаштириш анчайин ошди. Агар 2000 йилда маданият ва спорт соҳасига давлат бюджетидан 13 миллион сомоний ажратилган бўлса, 2016 йилда бу кўрсаткич 825,3 миллион сомонийга етди. Мустақиллик йилларида маданият ва спорт соҳасини маблағлаштириш 504 бараварга ошди. Соҳа ходимлари ойлик маошлари эса, 16 баравар кўпайди.\nАйни пайтда, мамлакатда 2351та санъат ва ижтимоий-маданий, жумладан, 17та касбий ва 6та концерт театрлари, Тожикистон давлат цирки, маданият ва санъат йўналишида таълим берувчи 95та муассаса, жумладан, 3та олий ўқув юрти фаолият олиб бормоқда. Фақатгина охирги беш йил мобайнида республикада 16та янги маданият уйлари ва саройлари, 5та музей, 13та кутубхона бунёд этилди. Молиялаштириш турли манбалари ҳисобидан 305та кутубхона, 101та маданият уйи ва саройлари таъмирланди.\nДавлат бошлиғининг бевосита қўллаб-қувватлаши натижасида халқимизнинг иккита ғайримоддий маданияти - рақс ва мусиқани мукаммаллаштириш борасида 2003 йилда Республика Хореографик коллежи ва мусиқа олийгоҳи - Тожикистон миллий консерваторияси ташкил этилди. Мазкур таълим муассасалари мусиқий таълим босқичини мукаммаллаштириш ва юқори малакали кадрларни тарбиялашда ўзининг муносиб ҳиссасини қўшиб келмоқда.\nБу муддат ичида хориж мамлакатлари олийгоҳларида таълим олаётган тожикистонлик студентлар сони ортиб, чет элларда таълим олаётган соҳа студентлари сони 124 нафарга етди. Айни пайтда хорижий мамлакатлар олий ўқув юртларини битириб келган студентлар ҳисобидан мамлакат маданият соҳаси ходимлари сони ортиб бормоқда. Тожикистон Республикаси давлат мустақиллигининг 20 йиллигига бағишлаб республика болалар ва ўсмирлар «Сапеда» ҳунар фестивали ташкил этилиб, унда Миллат пешвоси ҳам иштирок этган эди. Мазкур фестивал муносабати билан биринчи марта 300 нафардан иборат республика болалар хори, 150 нафардан иборат республика болалар халқ чолғулар оркестри, болалар рубоб ва скрипка чолғучилар ансамбллари икки гуруҳда – катталар ва кичиклар, дуторчилар ҳамда кичик ёшдаги раққосалар гуруҳи ташкил этилди.\nМамлакатимиз мустақиллик йилларида «Саразм» тарихий ёдгорлиги ва «Тожикистон миллий боғи» ЮНЕСКО бутунжаҳон маданий мерослари рўйхатига киритилди. «Шашмақом» классик мусиқаси ҳам ЮНЕСКО томонидан халқимизнинг маданий мероси сифатида эътироф этилди. Бу давр мобойнида муқаддас Ислом дини ҳам маданият яратувчи дин сифатида тожик халқи тарихи ва маданиятида янги маъно касб этди. 2009 йилнинг Имоми Аъзамни улуғлаш йили, деб эълон қилиниши ҳам Ислом маданияти ва миллий ўзликни англашга қаратилган бўлиб, у ўз натижасини берди.\nТожикистон миллий кутубхонасининг янги 9 қаватли биноси, Данғара республика музей-қўриқхонаси, Кўлоб республика музейи, Тожикистон миллий музейлари, академик Бобожон Ғафуров номли Суғд вилоят тарихий музейлари янги замон маданият муассасаларидан ҳисобланади.\nМустақиллик йилларининг яхши воқеаларидан бири Хореография коллежи, Маданият ва ахборот илмий-тадқиқот маркази, Тожикистон давлат тасвирий санъат ва дизайн институтининг таъмир ва қайта қурилиши ҳисобланади.\nБу муддат ичида оммавий ахборот воситалари ва нашр соҳаси фаолиятида ҳам кўзга кўринарли ўзгаришлар юзага келди. Оммавий ахборот воситаларининг эркин фаолияти ва тараққиёти учун, аввало, ҳуқуқий асослар яратилди. Шўролар даврида биргина типни ташкил этувчи оммавий ахборот воситалари, хусусан, матбуот ҳуқуқий ҳужжатлари мажмуаси заминида турли хил матбуот пайдо бўлди. Бир тарафдан давлат мустақиллиги ва бошқа томондан ҳуқуқий ҳужжатлар туфайли тожик матбуоти тизимида турли нашриялар пайдо бўлди ва тараққий этди. Далил ўрнида шу нарсани келтириб ўтиш ўринлики, 1991 йилда Тожикистонда атиги 191та газета ва журнал нашр этилган бўлса, бугун улар сони 450тани ташкил этади. Бу ҳисобдан 275таси хусусий-жамият газеталаридир. Мустақилликнинг дастлабки йилларида мамлакатимизда битта ахборот агентлиги фаолият олиб борган бўлса, бугун улар сони 11тани ташкил этади. Улардан 10таси хусусийдир.\nБундай ютуқлар электрон оммавий ахборот воситаларида кўпроқ кўзга ташланади. Масалан, Шўролар даврида Тожикистонда фақат битта радио ва битта телевидение мавжуд эди. Улар ҳам, маълум вақт ичида эфирга чиқарди. Бугун эса, мустақил мамлакатимизда 46та радиотелевидение каналлари фаолият олиб бормоқда. Шундан 28таси хусусийдир.\nДавлат мустақиллигининг 25 йили мобайнида ўнлаб маданий аҳамиятга эга иншоотлар, хусусан, ўрта ва олий мусиқий таълим муассасалари ҳамда бошқа маданият соҳаси иншоотлари бунёд этилди ва реконструкция қилинди. Фақатгина жорий йил давлат мустақиллиги байрами арафасида мамлакат пойтахтида Тожикистон миллий театри, Хоруғ шаҳридаги вилоят театри бинолари қурилиши давом эттирилиб, Хатлон вилоятида 12та, Суғд вилоятида 11та ва республика бўйсунишидаги ноҳияларда 13та маданий иншоот фойдаланишга топширилади.\nТожик халқининг бой тарихий ва маданий мероси миллий маданият тараққиётидаги туганмас захиралардан бири ҳисобланади. Шу боисдан ҳам, глобаллашув замонида Тожикистон Республикаси Ҳукуматининг маданий сиёсатидаги асосий ғоя ва стратегия Тожикистон Республикаси Президенти Эмомали Раҳмоннинг «Маданият миллат боқийлиги асосидир», деган оқилона таъбири асосида амалга оширилмоғи зарур.\nТожикистон Республикаси Маданият вазири.\nБугун: 05-08-2020 01:08:30


Аҳмаджон Мусаев: «Уругвайга қарши учрашувдагидан кўра яхшироқ ўйин кўрсатамиз» / CHAMPIONAT.asia\n18:47Olamsport: WBC рейтингидаги ўзбек боксчилари, Конор Макгрегор Twitter'ни сотиб олмоқчи ва бошқа хабарлар 0 18:35"Металлург" ва "Динамо" жамоалари стадионга етиб келишди 1 18:21Омар Моманидан карикатура: Роберт Левандовски келаси мавсум қаерда ўйнайди? 2 18:07Суперлига. Бугунги ўйинлар бошланмоқда 8 17:58"Бавария" Дембелени Мюнхенга ўтишга кўндирмоқчи 0 17:34Алаба "Бетис"га қарши ўйинга тайёр 0 17:11"Реал"нинг қачон Мбаппе трансферини эълон қилиши маълум бўлди 6 16:48Ўзбекистонга келган 1998 йилги Жаҳон чемпиони Шомуродов ҳақида гапирди 11 16:48"Реал" Лунин кетса, Оспина билан шартнома имзолаши мумкин. Украиналик кўпроқ ўйнамоқчи 1 16:26Руни "Сити"нинг 2012 йилги чемпионлиги ҳақида: "Ўтказиб юборган КПР бирдан тўпни рақибга бермоқда, Сиссе "шаҳарликлар" билан ғалабани нишонлайди. Саволлар юзага келмагани эса ғалати" 5 16:18Бугун футбол. "Насаф" - "Қизилқум" 10 16:01Ди Мария "Ювентус" билан шартнома борасида келишувга эришди 0 15:51Спортчилар ижтимоий тармоқларда 0 15:23Бугун футбол. "Навбаҳор" - "Нефтчи" 35 15:20Омар Моманидан карикатура: "Ливерпуль"нинг 4та совринни ютиш орзуси ҳали ҳам амалга ошиши мумкин 8\nАҳмаджон Мусаев: «Уругвайга қарши учрашувдагидан кўра яхшироқ ўйин кўрсатамиз»\n2 июль, сешанба куни Ўзбекистон U-20 ёшлар терма жамоаси U-20 ЖЧ-2013 нимчорак финал босқичи доирасида Греция терма жамоасига қарши майдонга тушади.\nУшбу ўйин арафасида, 1 июль куни Газиантеп шаҳридаги «Dedeman» меҳмонхонасида Ўзбекистон ёшлар терма жамоаси бош мураббийи Аҳмаджон Мусаев иштирокида матбуот анжумани бўлиб ўтди.\n«Мусобақани ажойиб тарзда ташкил этгани учун, аввало, Туркия футбол федерациясига миннатдорлик билдиришни истардим. Жаҳон чемпионати нимчорак финалига чиққан барча жамоаларни, жумладан, Греция ёшлар терма жамоасини ҳам табриклайман», - деди Аҳмаджон Мусаев.\nГреция ёшлар терма жамоаси гуруҳ босқичида Мексика терма жамоасини мағлубиятга учратиб, Мали ва Парагвай терма жамоалари билан дуранг ўйнади. Натижалари Парагвайники билан тенг бўлиб қолгани сабаб, қуръа натижасига кўра, Греция гуруҳ ғолиблигини қўлга киритган эди. Гуруҳ босқичининг 2-туридан сўнг нимчорак финал йўлланмасини нақд қилган Ўзбекистон ёшлар терма жамоаси эса сўнгги турда Уругвайга йирик ҳисобда имкониятни бой бериб қўйди.\n«Албатта, биз Греция ёшлар терма жамоаси ўйинларини таҳлил этиб чиқдик. Греклар ўз гуруҳларида биринчи ўринни эгаллашди, шунинг ўзиёқ жамоа қандай кучга эга эканлигини кўрсатиб турибди. Жамоа қатъий интизомга асосланган: гуруҳ босқичида фақат бир нафар грек футболчиси ҳакам карточкасига лойиқ кўрилди», - деди Ўзбекистон ёшлар терма жамоаси бош мураббийи.\n«Уругвайга қарши ўйинда омадсизликка учрадик. Бироқ кейинги босқич йўлланмасини қўлга киритиб улгургандик. Албатта, эртага Уругвайга қарши учрашувдагига нисбатан яхшироқ ўйин кўрсатишимизга ишонаман. Биз Грецияга қарши баҳсга тайёрмиз. Шубҳасиз, бизни сешанба куни қизиқарли ва томошабоп ўйин кутиб турибди», - деди Аҳмаджон Мусаев.\nБош мураббий фикрларини терма жамоа вице-сардори Бобурбек Йўлдошев ҳам қўллаб-қувватлади: «Афсуски, гуруҳ босқичининг сўнггти турида Уругвайга имкониятни бой бериб қўйдик. Бироқ биз Грецияга қарши ўйинда Уругвай билан учрашувдаги хатоларни такрорламоқчи эмасмиз. Жамоадаги ички муҳит аъло даража, жамоадошларим кайфияти яхши. Биз Грецияга қарши ўйинга тайёрмиз».\nТуркиялик журналистлар Ўзбекистон ёшлар терма жамоаси бош мураббийига шундай савол билан мурожаат қилишди: «Турк клубларига ўз шогирдларингиздан бирортасини тавсия қиласизми?».\n«Ушбу жаҳон чемпионатидан сўнг, Туркия чемпионатида Ўзбекистон U-20 ёшлар терма жамоаси аъзолари пайдо бўлса, бундан фақат хурсанд бўламиз. Туркия чемпионати савияси анча юқори ҳисобланади, шундай экан, бу ерда кучсиз футболчилар бўлмайди», - дея қўшимча қилди Ўзбекистон U-20 ёшлар терма жамоаси бош мураббийи Аҳмаджон Мусаев.


Венесуэлада намойишлар туфайли бир ой ичида 35 киши ҳалок бўлди\n10:02 / 05.05.2017\nенесуэлада 4 апрель куни бошланган норозилик намойишларида ҳалок бўлганлар сони 35 кишига етди, яна 717 нафари жароҳат олди. Бу ҳақда мамлакат прокуратураси пайшанба куни хабар берган.\nЭнг кўп инсон – 18 киши – пойтахт Каракасда ҳалок бўлди, олти нафари – Карабобо штатида, беш нафари – Ларада, икки нафари – Мерида ва Мирандада, бир нафардан – Баринас ва Тачира штатларида ҳаётдан кўз юмган. Улар орасида – тўрт нафар ўспирин, шунингдек бир нафар миллий гвардиячи ва бир полициячи бор, дея таъкидлайди Universal портали.\nВенесуэла прокуратурасининг қайд этишича, ҳозирда бу ҳолатлар бўйича суриштирув олиб борилмоқда, унда эксперт-криминалистлар ва баллистика соҳаси мутахассислари иштирок этмоқда.\nЭслатиб ўтамиз, мамлакатда норозилик намойишлари Олий суд мухолиф Миллий ассамблея ваколатларини жиддий чеклаб қўйганидан сўнг бошланди. Қарор бекор қилинди, бироқ мухолифат вакиллари кўчага суд аъзолари истеъфоси ва навбатдан ташқари сайловлар ўтказишни талаб қилиб чиқишди.


Мактабларда таътил 15 мартдан бошланадими? ХТВ изоҳ берди — Sof.uz\nЖАҲОН 6,640,158 3,205,413 389,957\nМактабларда таътил 15 мартдан бошланадими? ХТВ изоҳ берди\n6.03 11:51 1606 Тиббиёт\nЯқинда ижтимоий тармоқлар орқали мактабларда коронавирус билан боғлиқ вазият туфайли 15 март кунидан бошлаб таътил эълон қилиниши ҳақида маълумотлар тарқалди. Кўпчилик бу хабарлар рост ёки ёлғон эканлигини сўрашни бошлади.\nЎзбекистон Республикаси Халқ таълими вазирлиги матбуот котиби Анвар Умаров мазкур тарқатилган маълумот нотўғрилигини маълум қилди.\nРасман хабар берилишича, ўқувчилар ўтган йилларида бўлганидек, 21 март кунидан навбатдаги таътилга чиқади. Таътил етти кун давом этади.\nШунингдек, Халқ таълими вазирлиги Соғлиқни сақлаш вазирлиги ҳузуридаги Санитария-эпидемиологик осойишталик агентлиги билан доимо алоқада эканлиги маълум қилди.\nМАВЗУГА ДОИР: Ўзбекистонда вақтинчалик оммавий тадбирларни ўтказмасликка ва хорижликлар фарзандларини мактабга қабул қилмасликка чақирилди\nХалқ таълими вазирлиги ва Соғлиқни сақлаш вазирлиги мактабларда коронавирус тарқалишини олдини олишга қаратилган чора тадбирларни кучайтириш бўйича қўшма қарор қабул қилган. Ўзбекистон Соғлиқни сақлаш вазирлиги Жаҳон соғлиқни сақлаш ташкилоти билан ҳамкорликда коронавирус инфекциясини олдини олиш борасидаги тавсияларини постерлар шаклида чоп этди ва улар мактабларга тарқатилди.\nМАВЗУГА ДОИР: «Қани энди, таълим сифатини яхшилаш бўйича қарорларни ҳам шунчалик жон куйдириб ижро этишса»\nХалқ таълими вазирлиги зарурият туғилганда вазият ривожланиши ҳақидаги маълумотларни эълон қилиб боришини айтиб ўтди.\nмактаблар таътил ХТВ коронавирус\n3.06 21:55 9073\n2.06 12:56 5175\n3.06 17:06 2768\n3.06 09:02 2198\nБугун, 09:30 1962\nБугун, 20:08 216 Жаҳон\nБугун, 17:04 378 Ўзбекистон\nБугун, 16:07 221 Тиббиёт\nОлийгоҳга ҳужжат топшириш учун битирувчилар аттестат олиши шарт эмас\nБугун, 14:52 203 Илм-фан


Киска муддатли пархез тайёрлаш усули рецепти сирлари, оддий ва мазали\nVatanda.Com » Пазандалик » Таомлар » Киска муддатли пархез\nҚАТИҚЛИ ПАРҲEЗ (ДИEТА).\nТаомнома: кунига 1,5 литр ёғсиз қатиқ билан кифояланиш. Агар жудаям оч қолсангиз, бир нечта нордон мевалардан истеъмол қилишингиз мумкин. Қандай: таомномада белгиланган қатиқ миқдорини 5-6 қисмга бўлиб ичинг. Қулайлиги: жуда арзон ва амал қилишда жуда осон. Камчилиги: фақат кучли иродага ва мустаҳкам саломатликка эга кишиларга тўғри келади.\nГРEЧКАЛИ ПАРҲEЗ (ДИEТА).\nНатижа: 5 кунда 3-5 кг вазн ташлаш мумкин.\nТаомнома: кунига 1 стакан гречка. Бунда исталганча суюқлик ичиш мумкин. Ушбу парҳез давомида туз ишлатмаслик лозим ёки оддий тузни денгиз тузига алмаштиринг. Кун давомида қўшимча равишда озгина ёғсиз қатиқ ёки ёгурт ичса ҳам бўлади. Қандай: кечқурун 1 ст гречка устидан қайноқ сув қўйиб идиш қопқоғини ёпиб қўйинг. Кун давомида мана шу бўтқани бир неча қисмга бўлиб тановул қилинг. Оҳирги таом қабулини ухлашдан 3-4 соат олдин амалга оширинг. Қулайлиги: организмни самарали тозалайди. Камчилиги: гречихани ёмон кўрадиган ва тузли эгуликларни хуш кўрадиганлар чидаши мушкул. Бу парҳез қад-қоматингизни нормага келтириш учун ёрдам беради, аммо орзуингиздаги озғин қизга айлантирмайди.\nТОВУҚЛИ ПАРҲEЗ (ДИEТА).\nНатижа: 5 кунда 5 кг вазндан ҳалос бўласиз. Таомнома: буғда ёки сувда пиширилган териси олиб ташланган товуқ гўшти, нордон мевалар, турли сабзавотлар ва улардан тайёрланган салатлар, ҳар-хил ёрмалар. Суюқлик ичиш меъёри доимгидек.\nҚандай: таомномада кўрсатилган барча маҳсулотларни исталганча тановул қилса бўлади. Муҳими, товуқ кундалик таомномангизнинг биринчи ярмини, қолган маҳсулотлар эса иккинчи ярмини ташкил этиши керак. Яхши натижаларга эришиш учун барча эгулик ва таомларни тузсиз истеъмол қилинг.\nҚулайлиги: парҳез давомида оч қолмайсиз, бунда сизга таомномадаги ранг-баранглик ёрдам беради. Парҳез тутмай озишни истасангиз кундалик таомноангизни балиқ, сут маҳсулотлари, ёғсиз мол гўшти ва тухумга бойитинг. Ширинликлар, қовурилган картошка, маёнез, пирожки ва шунга ўхшаш қовуриб пиширилган пишириқлар, шунингдек колбаса маҳсулотларидан воз кечинг.


Ўзбекистон “Халқ банки” ходимларини пенсионерларни алдаганлари учун жаримага тортишди - Фарғона.Ру ахборот агентлиги\n02:03 msk, 19 Февраль 2019\nЎзбекистон “Халқ банки” ходимларини пенсионерларни алдаганлари учун жаримага тортишди\nБанкнинг “Халк” лотерея ўйини. Kun.uz сайти фотоси\nПенсионерлар ва бошқа фуқароларга мажбуран лотерея сотган “Халқ банки” тижорат банки филиалларининг икки юздан ортиқ ходимлари жаримага тортилди. Бу ҳақда Ўзбекистон адлия вазирлигининг Telegram-каналида хабар берилган.\n“Халқ банки” раҳбариятининг Адлия вазирлигига йўллаган хатида айтилишича, пенсия, нафақа ва иш ҳақи берилалётганда фуқароларни лотерея сотиб олишга мажбурлаган банкнинг 222 нафар ходимлари жаримага тортилган. Шунингдек, 91 нафар бош бухгалтер ва молиявий ташкилот филиалларининг раҳбарлари ишдан ҳайдалган. Бу қарор аҳоли томонидан берилган шикоятларнинг таҳлили натижасида қабул қилинди.\n“Лотерея билетларини мажбуран сотиш тақиқланади”, - деб билдирди “Халқ банки”\nОммавий ахборот воситаларида ҳамда ижтимоий тармоқларда одамлар пенсия ва ойлик иш ҳақи олаётганларида лотерея билетларини сотиб олишга мажбурлангани ҳақида бир неча бор хабарлар берилганди. Қайд этамиз, пенсионерларни шунингдек, ҳеч ким ўқимайдиган газеталарга мажбуран обуна қилдириш ҳолатлари ҳам мавжуд.\nЎзбекистонда пенсия ва нафақа тўлаш ҳуқуқи 2017 йил 1 июлдан бошлаб фақат “Халқ банки” тижорат банкига берилган. Лотерея билетлари нархи 2000 ёки 3000 минг сўм.


Коронавирус пандемияси сабабли бугун давлат сиз-у биз ҳақимизда ҳар қачонгидан ҳам кўпроқ қайғуряпти, ғамхўрлик қиляпти. Бунинг эвазига биздан талаб этилаётгани ўзимиз ва ўзгаларни асраш - уйда қолиш холос! Мана шундай мураккаб вазиятда давлатнинг бундай катта ҳаракат ва харажатларини оқлаш учун аксарият ташкилот ходимлари масофадан туриб меҳнат қилмоқда. Чунки шароит ўзгарди, аммо ижтимоий масъулият ўша-ўша: юрт ривожига ҳисса қўшиш, халқ фаровонлиги учун хизмат қилиш.\nИшдаги ишларни уйда бажаришнинг ўзига яраша масъулияти ва машаққати борлиги рост. Лекин рақамли технологияларнинг қулайликларидан унумли фойдаланилса, масофанинг мутлақо аҳамияти бўлмайди. Масалан, “Электрон ҳужжат алмашиш” (ЭҲА) автоматлаштирилган ахборот тизими ёрдамида уйдан туриб ҳам иш ҳужжатларини расмийлаштириш, юбориш ёки қабул қилиш, уларнинг ижросини назорат қилиш мумкин.\nБу ҳақда батафсил\n“Янги технологиялар” илмий-ахборот маркази томонидан ишлаб чиқилган ушбу тизим қоғоз ҳужжатларнинг тўлиқ электрон шаклда айланишини таъминлайди.\n“Электрон ҳужжат алмашиш” тизимидан фойдаланиш учун электрон рақамли имзо (ЭРИ)га эга бўлиш талаб этилади. ЭРИ электрон ҳужжат қоғоз шаклидаги ҳужжат билан тенг ва бир хил юридик кучга эга бўлишининг асосий шартидир. Ҳар бир ҳужжатда уни юборувчи юридик шахснинг номи ёки жисмоний шахснинг исми-шарифи, лавозими акс этади.\nТизим орқали электрон ҳужжат алмашиш жараёни оддий ва осон: юборувчи ҳужжатни яратади. Уни электрон рақамли имзо билан имзолайди ва қабул қилувчига юборади. Ҳужжат қабул қилувчига етиб бориши учун бир неча сония кифоя. Агар ҳужжатда бирор бир камчилик бўлса ёки тузатиш талаб этилса, қабул қилувчи уни имзолашни рад эта олади. Юборувчи эса “Юборилган”, “Қабул қилинган”, “Имзоланган”, “Келишилган”, “Рад этилган” ҳолатлар ва уларнинг вақти, яъни ҳужжат ҳаракатини мунтазам кузатиб бора олади. Қабул қилинган ва юборилган ҳужжатлар тизимнинг “Архив” бўлимида жамланиб боради.\nЭҲА фойдаланувчилари “СМС хабар юбориш” функцияси орқали ўзаро мулоқот қилиши ва ахборот алмашиши мумкин. “Электрон почтага хат юбориш” функцияси ҳам айни шу мақсадга хизмат қилади. Шунингдек, ташкилот ҳужжат айланиши тўғрисидаги ҳисоботларни шакллантириш имконига эга. Электрон ҳужжат қачон, ким томонидан яратилган, ким билан келишилган ёки имзоланган, ижро муддати ёки назоратдан олинган вақтига оид маълумотлар “Электрон ҳужжат тарихи”да акс этади. Ҳужжатлар тафсилотини яратиш ва таҳрирлаш ҳам тизимнинг янги имкониятлари қаторидан жой олди.\nСолиқ тўловчиларга юборилаётган ҳужжатлар шу тизим орқали имзоланиб, унинг “шахсий кабинет”ига автоматик тарзда етказилади. Ҳужжатдаги QR-кодни сканерлаш орқали пайдо бўлган линкка кириб, электрон ҳужжатни унинг асл нусхаси билан солиштириш, яъни ҳақиқийлигини текшириш мумкин.\nУйда ҳам фойдаланиш мумкин\nМарказ мутахассислари томонидан ЭҲА мобил иловаси ҳам ишлаб чиқилган. У исталган жойдан туриб, электрон ҳужжат алмашиш тизими орқали келган электрон топшириқлар устида турли амаллар бажариш имконини беради. Фойдаланувчининг телефонига янги топшириқлар ҳақида хабарлар ўз вақтида келиб туради.\nЭҲА мобил иловаси раҳбарлар учун ҳам айни муддао. Чунки унинг ёрдамида ҳужжатларни имзолаш, топшириқларни масъул ижрочиларга йўналтириш, ижросини назорат қилиш учун вақт ва жойнинг мутлақо аҳамияти йўқ.\nМобил иловада ходим нечта топшириқ ижросини таъминлашга масъул экани аниқ-равшан кўриниб туради. Топшириқларни олдиндан режалаш имконияти ҳам мавжуд. Унга кўра, бугун, эрта ва индин қайси топшириқлар ижроси таъминланиши кераклиги ҳақида тизимнинг ўзи фойдаланувчини огоҳ этиб туради.\nЭҲА нега муҳим?\nТонналаб қоғоз тежлади, харажат қисқаради. Келинг, ҳисоблаб кўрамиз: шу йилнинг биринчи чораги якуни бўйича тизим орқали чиққан хатлар сони 635 мингтадан ортиқни ташкил этмоқда. Ҳисоб-китоб қилсак, жорий йилнинг уч ойи мобайнида фақатгина юборилган электрон ҳужжатлар эвазига 3,1 тонна қоғоз тежаб қолинди.\nМана шу қисқа вақт ичида ЭҲА тизими орқали 440 мингта электрон ҳужжат кирим қилинди. Агар улар ўртача икки вароқ деб ҳисобланса, тежамкорлик ҳажми 4,4 тоннага етади. Демак, бу борада изоҳга ҳожатга йўқ.\nБундан ташқари, ушбу тизим ҳужжатларни етказиб бериш, рўйхатдан ўтказиш ва тасдиқлаш вақтини камайтиради.Ахборот алмашиш ва ҳужжатларни қайта ишлаш харажатларини ҳам қисқартиради. Ташкилотдаги қоғоз ҳужжатлар сонини кескин камайтиради.\nҲужжатлар йўқолмайди. Бегона шахсларнинг қўлига тушиб қолмайди, электрон архивда марказлаштирилган ҳолда ишончли ва хавфсиз сақланади.\nИш жараёни автоматлашади. Электрон ҳужжатни яратиш, имзолаш, ўзгартиришлар киритиш автоматик тарзда амалга ошади. Ходимлар ва раҳбарият ҳужжатни қоғозда тузатиши ёки қайта ёзиши шарт эмас.\nВақт ва жой танламайди. Бир ҳужжатни ташкилотнинг барча ходими бир вақтнинг ўзида кўра олади. Натижада ташкилотда ягона ахборот макони яратилади. Корпоратив маълумотларга кеча-кундуз кириш имконияти пайдо бўлади.\nХуллас, вақт тежалиши, харажатлар қисқариши ва иш унуми ортиши Марказнинг мазкур лойиҳаси самарасини амалда намоён этиб келмоқда. Бу жиҳатлар айниқса, ҳозирги мураккаб вазиятда ҳар бир ташкилот, ҳар бир ходим учун янада муҳим ва долзарб бўлиб турибди. Шундай экан, ишхонадаги бурч ва вазифаларингизни уйда “Электрон ҳужжат айланиш” тизими билан тез ва осон бажаринг. Хулоса ва баҳо ўзингиздан.\n“Янги технологиялар” илмий-ахборот маркази мутахассиси


Дротаверин ТАБЛЕТКА 40мг №30\nПрепарат перорал қўлланганида меъда-ичак йўлларидан тез сўрилади. Катта бўлмаган концентрацияларда плазма альбуминлари, α- ва β – глобулинлари билан боғланади. Перорал қўлланганида қон зардобидаги максимал концентрацияси 45-60 минутда қайд қилинади. Препаратнинг метаболизми жигарда кечади. Биологик ярим парчаланиш даври – 16-22 соат. 72 соат ичида амалда организмдан чиқарилади, тахминан 50% – сийдик билан, 30% – ахлат билан чиқарилади. Асосан метаболитлар кўринишида чиқарилади, сийдикда ўзгармаган ҳолда аниқланмайди. Йўлдош орқали ўтади.\nДротаверин усиливает эффект других спазмолитиков; способствует дальнейшему снижению АД вследствие применения трициклических антидепрессантов, хинидина, новокаинамида. Эффект спазмолитического действия дротаверина повышает фенобарбитал. Снижает спазмолитическую активность морфина, антипаркинсонические свойства леводопы.\nМиотроп спазмолитик. Кимёвий тузилиши ва фармакологик хусусиятлари бўйича папаверинга яқин, аммо кучлироқ ва давомийроқ таъсирга эга. Дротавериннинг таъсири папавериннинг таъсиридан кучлирок, сўрилиши эса – тезроқ ва тўлиқроқ, у плазма оқсиллари билан камроқ боғланади.\nДротаверин изохинолиннинг ҳосиласи бўлиб, фосфодиэстераза III (ФДЭ III) ва ФДЭ V изоэнзимларни ингибиция бўлмасдан, (ФЭД IV) ферментини сусайтириши билан силлиқ мушакларга спазмолитик таъсир кўрсатади. Фосфодиэстераза IV ферментининг ингибиция қилиниши цАМФ концентрациясини ошишига олиб келади, бу миозиннинг киназасини енгил занжирининг (МLСК) фаоллигини пасайтиради, бу ўз навбатида силлиқ мушакларни бўшашига олиб келади.\nМиокард ва қон томирларнинг силлиқ мушаклари ҳужайраларидаги цАМФни гидролизловчи фермент, асосан ФДЭ III изоэнзимидир, бу, дротаверин жиддий юрак-қон томир ножўя таъсирлари ва юрак-қон томир тизимига яққол таъсири бўлмаган самарали спазмолитик модда эканлигидан далолат беради.\nДротаверин нерв бошқарилиши ва нерв ҳам, мушак ҳам этиологияли ўз-ўзини бошқаришнинг бузилиши оқибатидаги силлиқ мушакларнинг спазмларида самаралидир. Вегетатив иннервациянинг туридан қатъий назар, дротаверин меъда-ичак, сафро, урогенитал ва қон томир тизимларида жойлашган силлиқ мушакларига таъсир килади.\nЎзининг қон томирларни кенгайтирувчи таъсири туфайли у тўқималарда қон айланишини яхшилайди.\nбилиар тизим касалликларида силлик мушакларини спазми (холецистолитиаз, холангиолитиаз, холецистит, перихолецистит, холангит, папиллит);\nсийдик чиқариш тизимининг силлиқ мушакларини спазмида (нефролитиаз, уретролитиаз, пиелит, цистит, сийдик пуфаги тенезмлари) қўлланади.\nЁрдамчи восита сифатида:\nовқат ҳазм қилиш йўллари силлиқ мушакларининг спазмида (меъда ва ўн икки бармоқ ичакнинг яраси, гастрит, энтерит, колит, меъданинг кардиал сфинктери спазми ва пилороспазм, метеоризм билан кечувчи, йугон ичакни таъсирланиш синдроми); —\nзўриқишдаги бош оғриғи;\nгинекологик касалликларда (альдисменорея), хомиладорлик даврида бачадоннинг кучайган тонусини камайтириш учун, хавф солувчи абортда қўлланади.\nИчга буюрилади, катталарга 40-80 мг дан (40 мг дан 1-2 таблетка) кунига 3 марта буюрилади. 6 ёшгача бўлган болаларга 10-20 мг бир марталик дозада буюрилади, максимал суткалик доза – 120 мг ташкил қилади; 6 дан 12 ёшгача -20 мг, максимал суткалик доза – 200 мг ташкил ққилади. Буюришлар сони – суткада 1- 2 марта. Қўллаш давомийлиги шифокор томонидан белгиланади.\nМеъда-ичак йуллари томонидан: (>1/10000, <1/1000) – кўнгил айниши, қабзият.\nМарказий нерв тизими томонидан: (>1/10000, <1/1000) – бош оғриғи, бош айланиши, уйқусизлик.\nЮрак-қон томир тизими томонидан: (>1/10000, <1/1000) – юракни тез уриши, артериал гипотензия, аритмия, қизиб кетиш ҳисси.\nНафас тизими томонидан: бронхоспазм, бурун шиллиқ қаватини шиши.\nАллергик дерматоз, кучли терлаш, Квинке шиши жуда кам ҳолларда кузатилади.\nҲар кандай бўлмасин ножўя реакциялар пайдо бўлганида шифокорга мурожаат килиш лозим.\nДротаверинга ёки препаратнинг ҳар қандай бошқа компонентига юқори сезувчанлик. Жигар, буйраклар фаолиятини оғир бузилишлари ва юрак етишмовчилиги, I-III даражали атриовентрикуляр блокада, артериал гипотензия, глаукома, лактоза танқислиги, галактоземия ёки глюкоза – галактозани кам сўрилиш синдроми.\n1 ёшгача бўлган болаларда қўллаш мумкин эмас.\nДротаверин гидрохлоридини морфин билан бир вақтда қабул қилиш охиргисининг спазмоген фаоллигини пасайтиради, леводопа билан – унинг антипаркинсоник таъсирини камайтиради, ригидлик, треморни кучайтиради. Препарат спазмолитикларнинг (шу жумладан м-холиноблокаторларнинг) самарасини кучайтиради; трициклик антидепрессантлар, хинидин, новокаинамид томонидан чақирилган артериал гипотензияни кучайтиради. Фенобарбитал билан бир вақтда қабул қилиш, дротавериннинг спазмолитик таъсирини кучайтиради. Препаратни бошқа дори воситалари билан қўллаш зарурати туғилганда, шифокор билан маслахатлашиш керак.\nПрепаратни ҳомиладорлик ва лактация даврида, шунингдек коронар артерияларнинг яққол атеросклерози, артериал босимни (АБ) паст бўлган беморларга эхтиёткорлик билан буюрилади. Препаратнинг бевосита силлиқ мушакларга таъсир қилиши туфайли, у холиноблокаторлар гурухи дори воситаларини қўллаш мумкин бўлмаган холатларида спазмолитик воситаси сифатида ишлатилиши мумкин (глаукома, простата безининг гипертрофияси ва бошқалар). Ножўя таъсирлар пайдо булган ҳолларда препаратни бекор қилиш лозим. Дротаверинни ҳомиладорлик даврида парентерал қўллаш тератоген ва эмбриотоксик таъсирларга олиб келмайди. Бироқ, дори воситаси ҳомиладорлик вақтида буюрилганида эҳтиёткорлик зарур. Керакли клиник маълумотларнинг йўқлиги туфайли лактация даврида буюриш тавсия этилмайди.\nАгарда препарат қўлланганидан сўнг беморларда бош айланиши кузатилса, улар автомобилни бошқариш ва юқори диққатни талаб килувчи ишларни бажариш каби потенциал хавфли машғулотлардан сақланишлари керак.\nПрепарат болалар ололмайдиган жойда сақлансин ва ўрамида кўрсатилган яроқлилик муддати ўтганидан кейин ишлатилмасин.\nСимптомлари: препаратнинг ножўя таъсирлари кучаяди, атриовентрикуляр блокада, юракни тўхтаб қолиши, нафас марказининг фалажи юз бериши мумкин.\nДаволаш: қусишни чақириш ва меъдани ювиш. Сурги воситаларни қўллаш. Пациент шифокор кузатуви остида бўлиши керак. Даволаш – симптоматик.\nЁруғликдан ва намликдан ҳимояланган жойда, 25°С дан юқори бўлмаган ҳароратда сақлансин.


Ўзбекистон Республикаси Ташқи иқтисодий алоқалар, инвестициялар ва савдо, Қишлоқ ва сув хўжалиги вазирликлари, “Ўзбекозиқовқатхолдинг” холдинг компанияси, “Ўзбекозиқовқатзахира” уюшмаси, “Ўзагроэкспорт” ихтисослаштирилган ташқи савдо компанияси ҳамкорлигида ташкил этилган мазкур тадбир кутилганидек, жуда самарали ҳамда муваффақиятли кечди.\nУнда республикамизда етиштирилган мева-сабзавот маҳсулотлари экспорти бўйича умумий қиймати 2 миллиард АҚШ долларидан ортиқ 270 та шартнома имзолангани шундай дейишга асос бўла олади.\nМамлакатимизда қишлоқ хўжалигининг барча тармоғи, айниқса, мева-сабзавотчилик жадал суръатларда ривожланмоқда. Бу диёримизнинг қулай табиий-иқлим шароити билангина изоҳланмайди. Аксинча, қўлга киритилаётган ютуқлар замирида соҳага қаратилаётган алоҳида эътибор, яратиб берилаётган шарт-шароитлар мужассам, десак, айни ҳақиқатни айтган бўламиз.\nЧиндан ҳам истиқлол йилларида қишлоқ хўжалигида бозор муносабатларини жорий қилиш ва хусусий мулкчилик шаклини ривожлантиришга йўналтирилган изчил чора-тадбирлар амалга оширилиб, фермерлик ҳаракати кенг йўлга қўйилди. Бунинг самараси ўлароқ, мева-сабзавотчилик ҳамда полизчилик энг сердаромад тармоқлардан бирига айланди. Давлатимиз раҳбарининг 2016 йил 12 апрелдаги “Мева-сабзавот, картошка ва полиз маҳсулотларини харид қилиш ва улардан фойдаланиш тизимини такомиллаштириш чора-тадбирлари тўғрисида”ги қарори соҳа равнақида янги саҳифалар очилишида дастуриламал бўлмоқда.\nI Халқаро мева-сабзавот ярмаркаси ҳам ушбу ҳужжатга асосан ўтказилиб, экспорт географиясини янада кенгайтиришда қўшимча имкониятларни туҳфа этди.\n— Мазкур ярмарканинг ташкил этилгани биз, ҳамкорлар учун айни муддао бўлди, — дейди Россия Федерациясининг Улгуржи тақсимот марказлари миллий уюшмаси ижрочи директори Владимир Лишук. — Чунки бу Ўзбекистонда етиштирилган экологик тоза, сифатли ҳамда мазали мевалар, узум ва полиз маҳсулотларидан имкон қадар кўпроқ, энг асосийси, тўғридан-тўғри сотиб олишга шароит яратади. Фурсатни қўлдан бермай, “Ўзагроэкспорт” компанияси билан кўп миқдорда мева-сабзавотлар харид қилиш бўйича шартнома туздик.\nАслида, биз Кичик бизнес ва хусусий тадбиркорлик субъектларининг экспортини қўллаб-қувватлаш жамғармаси Хоразм филиали билан уч ойдан бери музокаралар олиб бораяпмиз. Мақсадимиз Хоразм вилоятида логистика марказини очиб, ширин-шакар мева-сабзавот маҳсулотлари, айниқса, машҳур гурвак қовунларини Россия бозорига етказиб беришдир. Ўйлайманки, бу борадаги ишларимиз тез орада ўз самарасини кўрсатади.\nДарҳақиқат, ушбу форум чет эллик ҳамкорлар учун мазали мевалари довруғи дунёга ёйилган Ўзбекистон боғдорчилиги билан яқиндан танишиш, 2016 йилда етиштирилган ҳўл мева ҳамда қайта ишланган мева-сабзавот маҳсулотлари хариди бўйича шартномалар тузиш учун қулай имконият яратди. Шу боис у илк бор ўтказилганига қарамай, халқаро доирада катта қизиқиш уйғотди. Ярмарка ишида хорижий давлатларнинг савдо ташкилотлари, савдо-саноат палаталари, қишлоқ хўжалиги йўналишидаги вазирликлари, логистика компанияларидан 300 дан ортиқ вакиллар иштирок этиб, савдо-сармоявий алоқаларини йўлга қўйгани, тадбирга ташриф буюрганлар сони 10000 нафардан ошиб кетгани бунинг яққол далилидир. Буларнинг бари саховатли заминимизда етиштирилган ноз-неъматларга талаб юқори эканлигини кўрсатади.\n“Ўзэкспомарказ” мажмуасининг барча кўргазма павильонларида беш кун давомида 170 дан ортиқ маҳаллий ишлаб чиқарувчилар, мева-сабзавотни қайта ишлаш корхоналарининг маҳсулотлари кенг намойиш қилинди. Бундан ташқари, ҳар бир вилоят учун ажратилган майдонларда ҳудудларнинг қишлоқ хўжалиги ва экспорт салоҳияти ижодкорона усулда кўрсатиб берилдики, бу хорижлик меҳмонларда жаннатмонанд юртимизнинг сўлим боғлари, файз-баракага бурканган сабзавот ҳамда полиз пайкаллари ҳақида яққол тасаввур ҳосил қилишда қўл келди.\nХалқаро ярмарка қатнашчилари унинг доирасида бўлиб ўтган “Ўзбекистон мева-сабзавот маҳсулотларининг устунлиги” мавзуидаги халқаро илмий-амалий конференцияда иштирок этиш билан бирга, мамлакатимиз боғдорчилик тармоғида амалга оширилаётган ислоҳотлар бераётган юксак самараларни бевосита жойларда кўриш имкониятига ҳам эга бўлдилар. Улар, хусусан, мева-сабзавот ва полиз маҳсулотлари етиштириш, уни сифатли сақлаш, харидорларга сархил ҳолда етказиб бериш, шунингдек, қишлоқ хўжалиги хом ашёсини чуқур қайта ишлаш жараёнлари билан яқиндан тинишдилар. Меҳмонлар шу аснода Ўзбекистонда нафақат мазали ҳамда экологик тоза мева-чева етиштириш, балки озиқ-овқат саноати ҳам жадал ривожланиб бораётганига амин бўлганликларини эътироф этдилар.\n— Ярмарка экспортчи корхоналарга ҳамкорлар топиш, янги савдо йўлакларини очиш имконини берди, — дейди Чортоқ туманида фаолият юритаётган “Азия агрофрукт” масъулияти чекланган жамияти раҳбари Уматали Султонов. — Хусусан, бизнинг жамоамиз жорий йилнинг ўтган даврида 211 минг АҚШ долларилик мева-сабзавот экспорт қилган эди. Мазкур форумда иштирок этиб, чет элга қўшимча равишда 239,5 минг долларлик сархил ва қуритилган мева-сабзавот маҳсулотлари етказиб бериш юзасидан шартномалар тузишга муваффақ бўлдик.\nТашкилотчиларнинг айтишича, I Халқаро мева-сабзавот ярмаркасида тузилган шартномаларга мувофиқ, 2,4 миллион тонна мева-сабзавот маҳсулотлари экспорт қилинади. Шундан умумий қиймати 718 миллион АҚШ долларига тенг бўлган 857 минг тонна маҳсулот хорижлик буюртмачиларга жорий йилда етказиб берилиши кўзда тутилган.\nЭътиборлиси, экспорт таркиби ҳам ранг-баранг. Хусусан, ярмаркада имзоланган шартномаларга биноан, четга сотиладиган ноз-неъматларнинг 27 фоизини сабзавотлар, 25 фоизини узум, 20 фоизини мевалар, 17,6 фоизини қуритилган ҳамда қайта ишланган товарлар, 8,4 фоизини дуккакли маҳсулотлар, 2 фоизини эса қовун ташкил этади.\nХорижлик инвесторлар ўз бизнесини мамлакатимиз билан боғлашга интилаётгани бежиз эмас. Чунки Ўзбекистон қишлоқ хўжалигининг етакчи тармоқларидан саналган боғдорчилик, сабзавот-полизчиликда кўп йиллик бой тажриба ва юксак илмий салоҳиятга эга давлатдир. I Халқаро мева-сабзавот ярмаркаси эса айни шу йўналишда юртимиз ишлаб чиқарувчилари ҳамда хорижлик инвесторлар ўртасида савдо-сармоявий ҳамкорликни кенг йўлга қўйишда янги уфқларни очиб бермоқда. Зеро, тадбирдан кўзланган асосий мақсад ҳам бугунги замон талаблари, халқаро стандартларга тўла жавоб берадиган, самарали ва шаффоф бозор механизмини шакллантиришдан иборат эди. Форумнинг дастлабки натижалари ана шу мақсад-муддаога эришилганини кўрсатмоқда.\nМихаил УРУСОВ, “Техномаркет” компанияси директори (Россия):\n— Ярмарканинг ҳар бир куни биз учун жуда фойдали бўлди. Масалан, тадбир доирасида Андижон вилоятидаги қатор фермер хўжаликлари, улардаги интенсив боғлар, вакуумли музлаткичли омборхоналар фаолияти билан яқиндан танишдик. Ҳамма жойда инфратузилма замон талаблари асосида яратилган. Энг муҳими, етиштирилаётган помидор, пиёз, саримсоқпиёз, сабзи, бақлажон, ошкўк, олма, узум, шафтоли, олхўри каби табиат инъомларининг сифати, кўриниши, шакли, табиий тозалиги барча мезонларга мос тушади. Шунинг учун ҳам, улар Россияда севиб истеъмол қилинади. Буни ҳисобга олиб, серқуёш ўлкангизда етиштирилган шу каби мева-сабзавотларни импорт қилиш бўйича умумий қиймати 29 миллион АҚШ долларилик шартномалар имзоладик.\nГинтарас ПАКСТИС, “AgroTopService” компанияси директори (Латвия):\n— Ўзбекистонга ҳар қанча ҳавас қилса арзийди. Бу ерда тинчлик, тотувлик оғушида меҳмондўст ва бағрикенг инсонлар ҳамжиҳатликда яшайди. Табиатингиз ҳам беназир. Боғу далаларда битган нозу неъматлар таъми ва таърифига сўз ожиз. Улар оддий харидордан тортиб, йирик компаниялар вакиллари талабларига тўлиқ жавоб беради. Бунга ярмарка доирасида ташкил этилган кўргазмалар, фермер хўжаликлари ҳамда корхоналарга уюштирилган экскурсиялар давомида яна бир бор амин бўлдим. Эндиликда маҳаллий тадбиркорлар билан келишиб, қуритилган пиёз, гармдори, булғор қалампири, олхўри, ўрик каби маҳсулотларни харид қилиш бўйича 6 миллион долларлик шартнома туздик.\nАлександра КАМИНСКИ, “Advice & Consulting srl” компанияси директори (Италия):\n— Ушбу йирик форум серқуёш Ўзбекистонда етиштирилган сархил ва қайта ишланган мева-сабзавот маҳсулотларининг шаффоф, самарали савдо майдонига айланди, десам ҳақиқатни айтган бўламан. Чунки уларнинг барчаси ташқи бозорнинг халқаро талаблари ҳамда стандартларига мос. Бунинг учун биз тадбир дирекциясига миннатдорлик изҳор этган ҳолда, етакчи халқаро ярмаркалар ва мамлакатимизнинг кўргазма компаниялари билан ҳамкорлик алоқаларини ўрнатиш борасида кўмаклашишга тайёрлигимизни билдирамиз. Бу эса қишлоқ хўжалиги маҳсулотларингизни дунё миқёсида янада кенг намойиш этишга хизмат қилади.\nБу шунчаки гап эмас. Жорий йилнинг сентябрь ойида ўзбекистонлик бир гуруҳ ишбилармонларнинг Италияга ташрифини ташкил этишни режалаштираяпмиз. Улар юртимиз аграр секторида тўпланган илғор тажрибаларни, жумладан, мева-сабзавот маҳсулотларини етиштириш ҳамда етказиб бериш бўйича яратилган “Кўчатхона — боғ — саралаш — қадоқлаш — омборхонага жойлаштириш — транспортда ташиш — сотиш” деб аталувчи ноёб логистика механизмини ўрганиб, яқиндан танишадилар. Бундай ҳамкорлик, албатта, ҳар икки томон вакиллари учун фойдадан холи бўлмайди.\nМазкур рукндаги бошқа мақолалар: « Ишбилармонлар форуми\tЎзимизники, бизники — барчамизники! »


Организмни ҳақиқатан ёшартирадиган кундалик одатлар - Zamin.uz\n23:46 / 29.01.2021\nОрганизмни ҳақиқатан ёшартирадиган кундалик одатлар\nЁш кўринишни узоқ вақт сақлаш, эрта қаришнинг олдини олиш учун қандай турмуш кечириш ва ундаги одатларнинг аҳамияти катта, деб ёзади "Дарё" нашри.\nМуҳтожлардан ёрдамингизни аяманг\n100 минг аёл иштирок этган тадқиқотда аниқланишича, волонтёрлик лойиҳаларида кўнгилли бўлиб иштирок этган ёки муҳтожларга ёрдам берган кишиларда бошқаларга нисбатан эрта ўлим хавфи 14 фоизга камайган.\nҚизиқарли ва катта мақсадларни кўзланг\nЧикагонинг Раш университети мутахассислари 1200 дан ортиқ кекса кишилар иштирок этган тадқиқот натижасига кўра, яшашдан мақсади бор кишилар бошқаларга нисбатан узоқроқ ҳаёт кечиради ва ўзини яхши ҳис қилади деган хулосага келган.\nD витамини меъёрда бўлишига эътибор қаратинг\n12 йил давом этган ва 13 минг нафар эркак-аёл иштирок этган тадқиқот натижасига кўра, D витаминининг доимий равишда етишмаслиги кузатиладиган инсонларнинг эрта вафот этиши бошқаларга нисбатан 26 фоизга кўпроқ. Шу сабабдан ҳам шифокорлар ушбу витаминга бой маҳсулотларни истеъмол қилиш билан бирга ҳар куни 15 дақиқа қуёш нуридан баҳра олишни тавсия қилади.\nТез-тез қадам ташлаб юрилган 15 дақиқалик сайр ҳам юрак фаолиятига ижобий таъсир қилади, юрак-қон томирда муаммолар келиб чиқишини олдини олади, ёшартиради. Сайрга ёлғиз эмас, яқин инсонлар билан чиқиш эса киши ўзини яхши ҳис қилиши ва мия фаолияти яхшиланишига ҳам ҳисса қўшади.\nҚизил гўштни камроқ истеъмол қилинг\n545 минг аёл ва эркак иштирок этган тадқиқот натижасига кўра, қизил гўштни мунтазам истеъмол қилиш эрта ўлим хавфини 30 фоизга ошириши аниқланган. Бунга ушбу маҳсулотнинг йўғон ичак саратони ва юрак касалликларини келтириб чиқариши сабаб бўлади.\nҚизиқарли спорт ўйинлари билан шуғулланинг\nТеннис, бадминтон, волейбол ва бошқа гуруҳ бўлиб ўйналадиган фаол ўйинлар ёшликни сақлашнинг энг яхши йўли. Спорт жисмоний саломатлик учун муҳим, яқинлар билан мулоқот қилиш эса миянинг когнитив вазифаси, унинг психологик саломатлиги учун фойдали. “Замин” янгиликларини “Инстаграм”да кузатиб боринг\n12-06-2021, 11:20, Дунё\n12-06-2021, 12:30, Дунё\nЯнгиликлар » Ҳаёт тарзи » Организмни ҳақиқатан ёшартирадиган кундалик одатлар


Нега йўлларимиз тирбанд ва ҳайдовчиларимизнинг ўзаро муносабатида ҳурматсизлик кўп?\n- Бақиравериб хуноб қилдинг, салон тўлди ҳайдасангчи, офтобда жизғанак бўляпмиз, - дейди қўлидаги пакетини зўрға кўтариб автобусга чиқаётган онахон норози оҳангда кондуктор болага.\nВазирлик нега Марказий банк ҳисоботига шарҳ берди?\nИнвестициялар ва ташқи савдо вазирлиги Ўзбекистон Республикаси Марказий банкининг 2019 йил I чоракда тўғридан-тўғри хорижий инвестицияларни жалб этиш тўғрисидаги ҳисоботига шарҳ берди.\nОлмалиқ КМК ўз телеканалини ишга туширади\nШу пайтгача Ўзбекистонда ҳеч бир йирик корхона ўз хусусий телеканалига эга эмас эди. ОКМК бу борада биринчи бўлади.


Шифокорлар саёҳат қилиш инсон миясини қандай ўзгартиришига ойдинлик киритишди » Ўзбекистон янгиликлари – Zamin.uz\n20-06-2016 | 22:57\nZAMIN.UZ / LIFE STYLE / 20 Июн 2016 года589\nБарчага маълумки, тоза ҳавода дам олиш яхши кайфият улашади ва ҳаётга куч бағишлайди. Яқинда шифокорлар унинг мия фаолиятига ҳам таъсири борлигини аниқлашди, дейилади "Кун" нашрида. Албатта, ижобий томонга. Сайёрамизнинг энг ёввойи ва кимсасиз ерларидаги табиат қўйнида саёҳат қилиш ва дам олиш нафақат ёрқин лаҳзаларни ҳадя этади, балки доимий ўйлашдан ҳалос қилади. Олимлар ва шифокорларнинг фикрича, тушкун кайфият билан курашишнинг энг яхши усули — вақтинчалик мия фаолиятини тўхтатиб қўйиш. Қизиғи шундаки, айнан “тўхташ” ҳолатида инсон мияси том маънода ўзгаришни бошлайди. Бу назарияни тасдиқлаш учун тадқиқотчилар ярим соат ўрмон бўйлаб сайр қилган кишилар гуруҳини синовдан ўтказишди. Тажрибанинг ҳар бир иштирокчисида профронтал қобиқ — руҳий касалликларга жавобгар бўлган мия ҳудудидаги фаолликнинг сезиларли тарзда камайганини пайқашди. Энди табиат қўйнида ярим соат эмас, бир неча кун вақт ўтказган киши қандай бўлишини тасаввур қилинг!Физиология ўз йўлига бўлсин. Миянинг ўзгариши кундалик ҳаётга қандай таъсир ўтказади? Олимлар бу саволга ҳам жавоб топишди. Улар кўнгиллилар гуруҳидан бир неча кунга барча гаджетларни ўчириб, шаҳар шовқинидан олисроқда бўлган ерда вақт ўтказишларини сўрашди. Шундан сўнг, кўнгиллилар ижодий синов ва мураккаб вазифаларни ҳал этишлари сўралди. Натижада, иштирокчиларнинг ижодий изланиш кўрсаткичи 50 фоизга ортган. Бу энг кам миқдорда!Шундай экан, баъзида муҳим, долзарб деб ҳисоблайдиган ишларингизни бир четга суриб, керакли нарсаларни жойлаб, сокин ва чиройли манзарага эга табиат қўйнига сайр қилишингизни маслаҳат берамиз.


Қаҳрамон Асланов: «Жаҳон чемпионатига чиқишимиз учун ягона йўл – Бабаянни бўшатиш» | Fayzbog.uz\n01.09.2017 / Маъмурият /\nБаҳорда «Барселона» «ПСЖ»дан 0:4 ҳисобида мағлубиятга учрагач, жавоб ўйинида вазиятни ўнглаш учун деярли имконият қолмагандек эди. Мураббийнинг қандай тактикаси, қандай режаси, қандай қарори «Барселона»ни бутунлай ўзгартириб, кутилган даражада натижа қайд этишига ишониш қийин, бунинг йўли йўқдек эди гўё. Аммо Луис Энрике йўлини топди. Биласизми у нима қилди?\nБаёнот берди. Шу мавсумдан кейин «Барселона»дан кетишини айтди. Бу мавсум унинг клубдаги сўнггиси эканини расман маълум қилди. Айнан Париждаги мағлубиятдан кейин. Вақтини топганини қаранг.\nРостан ҳам шундай деб ўйлайман — ҳеч қандай тактика, ҳеч қандай таркиб, ҳеч қандай режа «Барселона»нинг Париж дарвозасига олтита гол уришини далолат қила олмасди. Ўйинни ҳам кўргансиз, каталонияликлар кўпроқ руҳий устунлик, ишонч, кучли истак эвазига ғолиб келгандилар. Агар ўшанда «Барселона» юта олмаганида, ҳеч ким Мессини, Неймарни ёки дарвозабонни айбламасди, Луис Энрикенинг исми, у жамоа атрофида яратиб турган салбий муҳит барча айбни олмос мисоли ўзига тортаётганди. Гап бу ерда профессионал Мессининг ўйинга бўлган мотивациясининг бўлмаганида, ярим куч билан ўйнаганлигида эмас, йўқ, футболчиларда айб йўқ.\nШунақа бўлади, футболчилар олаётган маош, қўллаб-қувватлаётган мухлислар, шахсий орзулардан ташқари, уларни бирлаштирувчи яна бир омил, куч бўлиши керак. Ўша баёнот жамоани қайта бирлаштирди, Энрике билан ўртадаги негатив барҳам топди.\nФутболчилар мураббий учун ўйнашни тўхтатганларида, унга ишонмай қўйганларида, келажакни ўша мураббий билан бирга кўрмаётганларида — мураббийнинг истеъфоси ижобий туртки бўлиши табиий. Эътибор берсангиз, муваффақиятсизлик гирдобига тушиб қолган ҳар қандай жамоа, агар янги мураббий қўл остида ўйнашни бошласа, рақиб ким бўлишидан қатъи назар, ижобий натижа қайд этади. Аксарият ҳолларда гап янги мураббийнинг янги тактикасида ёки ақлли қарорларида бўлмайди — текшириб кўришингиз мумкин, барибир кейинчалик, ўша жамоа яна ютқазишни бошлаганини кўрасиз. Аммо илк ўйинлар барибир қандайдир ижобий руҳда ўтади.\nТерма жамоамиз ҳар томонлама мана шундай ҳолатга тушиб қолди. Биз муваффақиятсизлик гирдобидамиз. Тўплаган очкоимиз, ўз қўлимизда бўлиб турган имкониятимиз ҳақида гапирманг — биз сўнгги 7 ўйиндан 5тасида мағлубиятга учрадик. Бу сўнгги 20 йилдаги энг ёмон сериядир.\nБош мураббий ва футболчилар ўртасидаги химия йўқолди. Олдингидек эмас. Буни ўйиндан-ўйинга ростанам жамоага ёрдам бера оладиган футболчилар камайиб бораётганидан ҳам, Одил Аҳмедовнинг жаҳл устида берган интервьюсидан ҳам пайқаб олишингиз мумкин.\nҲамма ҳаммани ютиши мумкин, жумладан биз Жанубий Кореяни ҳам. Лекин биласизми, бу қандайдир кучли тактика ёки жамоавий характер эвазига бўлишига ишониш жуда қийин. Менимча, мана шу охирги ўйин олдидан амалга оширилиши керак бўлган энг ақлли иш — Самвел Бабаяннинг истеъфоси бўлар эди.\nЖанубий Корея довдираб турибди. Салкам бир йилдан бери 2-ўринда кетаётган жамоа бирданига 4-ўринга тушиб қолиш хавфи остида. Дуранг уларни ҳам қониқтирмайди. Улардан нима кутишни, қандай ўйинга тайёрланишни билмаймиз умуман. Жепаров тушиши керакми, бошқасими, ҳужумчи ким бўлиши керак, дарвозада ким, бу саволлар бу ўйинда умуман аҳамияти йўқ. Қандай тактикада тўп суришимиз ҳам муҳим эмас. Жозе Моуриньо келадими, Анчелоттими, фарқи йўқ, айнан шу пайтда терма жамоамиз бошқарувини қўлига олса, Бабаяндан фарқи бўлмайди, ишонинг. Мана шундай хаос пайдо бўлди гуруҳимизда.\nБундай ҳолатда вазиятни қўлга олишнинг ягона йўли — терма жамоамизга, футболчиларга, стадионга келадиган мухлисларга, телевизорда шарҳлайдиган шарҳловчиларга, ҳаммага позитив руҳият бериш. Айнан мана шу руҳият остида, корейсларни янада довдиратиш, издан чиқариш. Бунинг учун эса, туртки керак.\nБабаян бошлаган ишини охиригача етказиши керак, янги мураббийга вақт йўқ, ҳали имконияти бор, деган гапларни йиғиштириш керак. Имконият Бабаянда эмас, терма жамоамизда, мухлисларимизда, халқимизда бор. Бабаян имкониятини кўкка совуриб бўлди. Энди Кореяни ютиб ҳам, чемпионатга бора олмаслиги мумкин. Бизнинг имконият эса сақланиб қолди, биз энди фақат умид ва ишонч орқали ЖЧга чиқишимиз мумкин. Бу ҳам совурилишига йўл қўймаслигимиз керак.\nЖЧ саралашларининг сўнгги турлари олдидан мураббийни алмаштирган пайтларимиз бўлган. Ўша Бабаяндан ҳам ёмонроқ серия қилганимиз ЖЧ-98 саралашида Вега Да Сильва келган ва биринчи ўйинида 4:0 ҳисобида ғалаба қозонган. Кейинги саралашнинг сўнгги тури олдидан ҳам мураббийларни истеъфога чиқарганмиз. Леонид Остроушко бошчилигида Хитойни енгдик. ЖЧ-2006 саралашининг сўнгги турида эса янги мураббий Боб Хоугтон бизга Кувайт устидан ғалабани тақдим этди.\nЎша ўйинларни эслайсизми? Терма жамоамиз ўйин услубида, таркибида ҳеч қандай янгилик бўлмаган. Шунчаки, руҳан кучайгандик, сўнгги мағлубиятлар натижасида пайдо бўлган негатив руҳиятни, ғуборни чиқариб ташлагандик, мабодо мағлубиятга учрасак, айбдор қиладиганимиз одам қолмаганди — ўйнаш керак эди, фақат ўйнаш. Шунчаки, дарвозага тепадиган пайтда пас бериб ўзини соқит қилиш ҳеч кимнинг хаёлига келмай қўйганди холос.\nЎрнига ким келишининг фарқи йўқ. Дипломи бор кимнидир ўтказиб қўямизми, уч кунга Гвардиолани олиб келамизми, Одил Аҳмедовнинг ўзи бошқарадими, фарқ қилмайди — Самвел Бабаянни истеъфога чиқариб туриш керак.\nКейин кеч бўлади. Кейин фойдаси ҳам йўқ.\nЭроннинг футбол терма жамоаси мураббийси сеҳрли чироқдан чиққан жиндан сўрабди:\n— Қачон мени жамоам жаҳон чемпионатига чиқади?\n— 2024 йилда, — дебди. Мураббий йиғлаб:\n— Мен у кунларни кўрмасам керак, — дебди.\nЯпония, Корея, Қатар футбол жамоаларининг мураббийлари ҳам жиннинг жавобларидан йиғлаб:\n— Биз у кунни кўра олмасак керак, — деб кетишибди.\nОхири навбат бизнинг мураббийга келибди:\n— Қачон мени ўйинчиларим жаҳон чемпионатига чиқишади? — деса,\n— У кунларни кўриш менга насиб қилмаса керак, — дермиш.


ОММАВИЙ МАДАНИЯТНИНГ МАЗМУН МОХИЯТИ — Zamaxshariy.uz\nОММАВИЙ МАДАНИЯТНИНГ МАЗМУН МОХИЯТИ\n27 января, 2018 admin Без рубрики\n“Маданият” сўзи араб тилидан олинган бўлиб, ўқимишлилик, таълим-тарбия кўрганлик, зиёлилик, маърифат маъноларида қўлланилади. Инсониятнинг маърифат орқали қўлга киритган ютуқлари мажмуи ҳам маданият деб аталади.\nФан-техниканинг тараққий этиши дунё маданиятларининг асл тамалларига ҳам таъсир этмай қўймади. Ахборот олиш ва уни тарқатишнинг тезлашуви натижасида дунёда қоришиқ, тушунарсиз “маданият”лар кенг илдиз отди.\nҲозирда айрим маърифат кушандалари томонидан “поп-культура” (“оммавий маданият”) деб кенг тарғиб этилаётган ҳолатлар инсоният шу кунгача амал қилиб келган барча қадриятларни исёнкорлик билан инкор этади: динни, юксак маданиятни, маънавиятни, ахлоқни менсимайди…\nМуҳтарам Биринчи Президентимиз таъкидлаганларидек, “Оммавий маданият” бу аҳлоқий бузуқлик ва зўравонлик, индивидуализм, эгоцентризм ғояларини тарқатиш, шунинг ҳисобидан бойлик орттириш, бошқа халқларнинг неча минг йиллик анъана ва қадриятлари, турмуш тарзининг маънавий негизларига беписандлик, уларни қўпоришга қаратилган хатарли таҳдиддир”.\n“Оммавий маданият” муқаддас динимизда ҳам мутлақо тақиқланган бўлиб, унинг белгилари қуйидагиларда намоён бўлади:\nБеҳаёлик, интим муносабатлар, шаҳватпарастлик, зино оддий ҳолат тарзида тарғиб қилинади. Бу каби тарғибот ғарб оламида ўзининг жирканч натижасини кўрсатмоқда. Пуштсизлик, оилага эътиборсизлик, миллатларнинг йўқ бўлиб кетиши каби оқибатлар айнан зинонинг кенг ёйилишидан келиб чиққани ҳақиқат. Зеро, Аллоҳ таоло Қуръони каримда: «Зинога яқинлашманглар! Чунки бу бузуқликдир ва энг ёмон йўлдир» (Ал-Исро сураси, 32).\nЗўравонлик, кимўзарлик, «ким кучли бўлса – ўша ҳақ» деган чангалзорлар қонуни сингдирилади. Ҳозирги дунёнинг қайноқ нуқталарида содир бўлаётган, айрим кучлар томонидан айёрона бошқарилаётган сиёсий-ҳарбий инқилоблар ортида ҳам ана шу таълимотчилар турибди. Аллоҳ таоло марҳамат қилади:\n«Инсонларга зулм қиладиган ва ерда ноҳақ зўравонлик – кибру ҳаво қиладиган кимсаларнинг – ана ўшаларнинг жазоси аламли азобдир» (Шўро сураси, 42).\nЭркак билан эркак, аёл билан аёл ўртасидаги «никоҳ»дек жирканч ҳолат. Барча жамиятларда эркак ва аёлнинг ўзаро никоҳи оиланинг энг муқаддас қадриятларидан бири бўлиб келган. Эркак билан эркак, аёл билан аёлнинг жинсий алоқада бўлиши, ҳаттоки худди шаръий эр-хотинлардек бирга яшаши динимизда энг улкан гуноҳлар сирасига киритилган. Бу ишнинг энг ёмон гуноҳлардан эканлиги Қуръони каримда бир неча бор такрорланган. Лут алайҳиссалом пайғамбар қилиб юборилган қавм бу амалга муккасидан кетганлиги сабабли Аллоҳ таоло уларни ҳалок қилганлигини Қуръони каримда баён қилиб, башариятни бундай жирканч ишни такрорламасликга чақиради.\nФаҳш, баччавозлик ва ахлоқсизликнинг ҳар қандай кўриниши уят саналмаган Помпей шаҳрида ҳам эрамизнинг 79 йилида вулқон отилиб, бутун шаҳар уч метрли кул қатлами остига кўмилиб қолган эди. Помпейда олиб борилган қазишма ишларидан ёшлар (ҳатто болалар) ҳам, қарилар ҳам бузуқчилик устида тошдай қотиб қолгани маълум бўлди.\nАввал тамаки, сўнг гиёҳвандлик моддалари ҳаёт завқини суришнинг энг гўзал воситалари сифатида тарғиб этилади. “Пайғамбар саллоллоҳу алайҳи васаллам ҳар қандай маст қилувчи, баданни бўшаштирувчи ва сусайтирувчи нарсаларни истеъмол қилишдан қайтарганлар”. (Аҳмад ва Абу Довуд ривояти). Замонавий тиббиёт ҳам бу каби иллатларнинг инсон саломатлиги ва наслига буткул зарарлигини исбот қилган.\nОилани пароканда қилиш, уни тан олмаслик, оилани гўёки инсон эркинлигини бўғувчи восита этиб кўрсатишга уриниш, даъюслик тарғиб этилади. Уларга кўра, эр ва хотин ўзлари хоҳлаган кишилар билан бирга бўлишга ҳақли эмиш. Баъзида оилалараро эр ва хотин алмашиш каби жирканч одатлар, рашксизлик фильмлар, китоблар ва бошқа ахборот ресурслари орқали кенг ташвиқ этилмоқда. Абдуллоҳ ибн Умар розияллоҳу анҳумодан ривоят қилинади: Пайғамбар соллаллоҳу алайҳи васаллам айтдилар: «Уч тоифа одамлар жаннатга кирмайдилар: ота-онасига оқ бўлганлар, даюслар, эркакшода аёллар» (Насоий, Баззор, Ҳоким ривояти).\nКийинишда, зеб-зийнатда мутлақо эркин бўлиш тавсия этилади. Очиқ, тор, йиртиқ кийимлар, ҳар хил турмаклар, татуировка, эркакнинг аёл каби пардозланиши, аёлнинг эркак каби кийиниши каби унсурлар минг йиллар давомида шаклланган миллий анъаналаримиз, кийиниш маданиятимизга қарши қўйилади. Ибн Аббос розияллоҳу анҳудан ривоят қилинади: “Набий соллаллоҳу алайҳи ва саллам хотинчалиш эркакларни ва эркаксифат аёлларни лаънатладилар” (Бухорий, Абу Довуд, Термизий, Насаий ривоят қилганлар).\nНима қилиб бўлса ҳам, қандай йўл билан бўлса ҳам фақат бойлик орттиришга интилиш, ўзим бўлсам бўлди, ўзга билан ишим йўқ тушунчасида қотиб қолиш, барча нарсаларга шахсий манфаат назари билан ёндашиш, шахсий манфаатни ҳар нарсадан устун қўйиш – бу борада ҳеч ким билан ҳисоблашмаслик, ҳаттоки, ота-она ҳурмати ва фикрини ҳам менсимаслик, ўз нафсининг қулига айланиш, кўнгил истаган ишларни қилиш орқали “эркин бўлиш” каби худбинлик ғоялари тарғиб этилади. Абу Ҳурайра (розияллоҳу анҳу) Набийдан (соллаллоҳу алайҳи ва саллам) ривоят қилади: “Мўмин (одамлар билан) эл бўладиган кишидир. Киришиб кета олмайдиган ва эл бўлмайдиган одамда яхшилик йўқ” (Имом Аҳмад ривояти).\nЮқорида санаб ўтганларимиз “оммавий маданият”нинг баъзи кўринишлари холос. Бундай аксилмаданият инсоннинг динини, маънавиятини бузади, миллий, диний қадриятларга беписанд муносабатда бўлишга ўргатади, ҳаётга енгил-елпи муносабатда бўлиш кайфиятини шакллантиради. Бу эса, инсонни иймонидан, ўзлигидан, миллийлигидан маҳрум қилади, унинг маънавий иммунитетини парчалаб ташлайди. “Оммавий маданият” инсонни оиласидан, ўзи яшаб турган жамиятдан, Ватанидан узоқлаштиради. Унинг таъсири остида қолган киши учун ҳеч қандай муқаддас нарсанинг ўзи қолмайди. У ўзининг тор манфаати йўлида исталган нарсадан — динидан, оиласидан, Ватанидан воз кечиши мумкин. Ҳамма нарсага эркинлик нуқтаи назаридан қарайдиган “оммавий маданият”нинг асосий мақсади – одамнинг иродасини сусайтириш, ўзининг ҳаётига, атрофидаги одамларга қарши қўйиш ва охир-оқибатда эркинлигидан жудо қилишдир.\nШовот туман “Қори эшон бобо” масжиди\nPrevious Post:ЖИНОЯТЧИЛИКНИНГ ОЛДИНИ ОЛАЙЛИК (КЕЧИРИМЛИ БЎЛИШ УЛКАН ФАЗИЛАТ)